ANDRO BIO

BIOGRÁFIA (rövid)

Andro Magyarország egyik legmenőbb és leghíresebb újgenerációs előadója. 13 éves kora óta foglalkozik zenével. Zenéit világsztárok játszották már egészen fiatal korában. 2005-ben ő volt az első magyar DJ, aki a DJ Magazin (TOP 150) listájában szerepelt 146. helyezettként. Zsinórban többször és több évben is megnyerte az “ÉV DJ-e” címet, de ugyanezt a címet több Soundhead magazin által közzétett szavazáson is többször bezsebelte. Többször megválasztották a legjobb feltörekvő producernek és DJ-nek is számtalan médiumban. Folyamatosan járja az országot, játszott már az Ibizán is, és a legnagyobb magyar kereskedelmi rádiókban van műsora, már évek óta.  
 AWARDS 
2017 Ballantine's Special Award
2013 Best Hungarian DJ (Hungarian DJ Association Public Poll)
2012 Best Hungarian DJ (soundhead.hu)
2011 Winner Of Burn Studios International DJ Bootcamp
2011 Best Hungarian DJ (Hungarian DJ Association)
2010 Best Hungarian DJ (soundhead.hu)
2010 Best Hungarian Upcoming DJ (Hungarian DJ Association)
2006 Best Hungarian Producer
2005 Best Hungarian Producer
2005 Best Hungarian Upcoming Producer
2005 DJ Mag #146 - first Hungarian DJ on the list 

RADIO SHOWS 
World Is Mine on Radio 1 (HU)
Saturday Night Factory on Radio 1 (HU)
Bodyrock Radio Show on Petofi Radio (HU)
Indigo on Proton Radio (US)
Niterise on Rise FM (HU)
Filter on Yo! (HU)

BIOGRÁFIA (HU) (2009)

Míg a korabeli srácok a játszótéren fociztak, és a lányokat hajkurászták, addig a 13 éves Baki Gábor otthon ült a számítógépe előtt. Elmélyedt a lövöldözős és stratégiai játékokban, majd felfedezte az Impulse Tracker nevű programot. Innen hosszú út vezetett odáig, hogy Andro az első néhány nemzetközileg is ismert és elismert magyar producerek egyikévé váljon.
 
Hangtechnikus édesapja és az ő lemezlovas ismerősei révén korán bepillanthatott az itthon éppen divatba jövő house, trance és techno zenék világába. Otthon is gyakran szóltak ilyen zenék, az első hatások tehát a szomszéd szobából érkeztek.

Első nótája szemtelenül fiatalon, 15 évesen jelent meg, egy magyar válogatáson. A zenélés öröme egyre inkább magával ragadta, és elkészítette első önálló lemezét, mely a holland house-mágus és akkori példakép Olav Basoski nevével fémjelzett Work kiadó gondozásában, a Work White címkén jelenhetett meg. Hamarosan egy remixet is elkészített a Work deLuxe-nak.

A pumpálós house után megismerkedett az akkoriban progresszív jelzővel illetett house és trance irányzatokkal. Muzsikáit a brit Mechanism kiadónak küldte el, a válasz pedig egy lemezszerződés formájában kopogtatott az ajtaján. Innentől nem volt megállás, a remixfelkérések sorra követték egymást, készített például a Pornostar címkének (Fingerfest Inc. - Autoporno és De Loren & Colors - Nanga), újraértelmezett egy Pashka számot ismét a Mechanismnek, és remixelt a szintén brit Gravitation kiadó kérésére is.

Ezután ismét készen állt a megújulásra, elkezdett újra saját zenéket kreálni. 2004-ben a holland Cyber Records-nál mindjárt két lemezt is megjelentetett, rajtuk az Allnighter-rel, mely helyet kapott egy Moshic Essential szettben, és Stefano Greppi kétszer is pörgette John Digweed Kiss Fm-es műsorában, egy óra alatt. Ez a lemez egyben a sötét korszak végét is jelentette, zenéi egyre dallamosabbak, kifinomultabbak, akusztikusabbak lettek, ahogy felfedezte a különböző programok adta lehetőségeket.

Snake Sedrick-kel közösen elkövetett Liquid State és Solid State című számok az olasz Screen Recordson láttak napvilágot, a folyékony halmazállapotú nótát pedig Digweed is játszotta a Kiss FM-en. 

2004 nyarán Andro hatalmas lépést tett az ismertség és az álmai megvalósulásához vezető úton, mikor elkészítette a Pink Floyd - Another brick in the wall feldolgozását, amit Satoshi Tomiie után rengetegen kezdtek el játszani, és nem csak a szakma, de a közönség elismerését is kivívta, és egy belga lemezboltban 2005 második legnagyobb példányszámban eladott lemeze lett.

Később újabb lemezszerződést írt alá a Cyber Records-szal az ott megjelenő harmadik lemezére, gazdára talált a Retroid című track is, a Method-on pedig most jött ki legújabb bakelitje Monkey Lover címmel, ami a top 40-es Balance Promote Chart második helyéig jutott.

Újabb remixfelkérések és egy Karányi remixverseny első helyezése után megválasztották először 2005, majd 2006 legjobb hazai producerének, és az év hazai felfedezettjének. Nature Wakes remixe a budapesti Radio Deejay játszási listájának első helyén végzett, ahol két hónapig tartotta is magát. 2007-ben elindult Snake Sedrick-kel, és az Yvel & Tristan duóval közös, havonta jelentkező rádióműsora Indigo címmel, az amerikai székhelyű, de a világ minden részén fogható Proton Radión. Hamarosan egy újabb felkérés érkezett, ezúttal egy székesfehérvári FM rádiótól, így elindult a Filter, melyhez Andro Snake Sedrick-et választotta műsorvezető társául. A Filter nyolc adást ért meg, és vendégként a magyar dj élvonal nagy része játszott élőben a székesfehérvári rádióstúdióban.

2006 végén első magyarként került fel a világ legrangosabb dj listájára, a brit Dj Mag top 250-ébe, 146.-ként. Röviddel ezután megalapította saját, digitális kiadóját, ahol a remixverseny nyertes Karányi remixe után további saját zenéket és remixeket is megjelentetett, köztük a Le Jaguart, Beatman & Ludmilla, Monkeyneck, és Nobody Moves remixekkel.

Elő dj szettjei és rádiós mixei még mindig eklektikusak, merítenek az újhullámos electro houseból, technóból, és breakből.

Akik játszották Andro zenéit: Sasha, John Digweed, Deep Dish, Satoshi Tomiie, Paul van Dyk, Desyn Masiello, Anthony Pappa, Nick Warren, Hernan Cattaneo, Sander Kleinenberg, Luke Fair, Adam Freeland, Evil 9, Pete Tong, Chris Fortier, Max Graham, Sultan, Moshic, The Low End Specialists, Stefano Greppi, Shiloh, Greg Benz, Hector Romero, Behrouz, Saeed & Palash. 

BIOGRAPHY (EN) (2009)

While other guys were playing football and picking up girls, 13-year-old Gábor Baki was sitting at home in front of his computer. After playing a lot with strategy and shoot 'em up games he discovered a program called Impulse Tracker. He got into techno and house music at a very young age, thanks to his sound technician father and his father's friends so the first impressions came from the living room. After having his first release at the age of 15 on a Hungarian compilation his first own record came out on Dutch label Work White, sublabel of Olav Basoski's Work label. Still only 17 he had releases and remixes on Work deLuxe, Mechanism, Pornostar, and Gravitation, then on Cyber, Nascent, Method and Baroque. In the summer of 2004 Andro did a huge step towards his dreams and becoming famous when he created his remix of Pink Floyd - Another Brick In The Wall. After Satoshi Tomiie’s hammering it, the track was played by almost everyone. After several other remixes, he won a Hungarian remix contest, and was voted for best Hungarian producer and also the newcomer of 2005, then the best producer in 2006 on a Hungarian poll. His Nature Wakes remix reached #1 on Hungarian Radio Deejay chart, and he launched a mutual show with Snake Sedrick and Yvel & Tristan on Proton Radio, called Indigo. At the end of 2006 he reached #146 on Dj Mag’s best dj poll, as the first Hungarian dj ever on the list. Later he estabilished his own digital label called Ching Ching, where he intends to release his tracks and remixes. Being only 24 years old he still uses the same set for producing - one computer - and still has plenty to offer. Djs, who have played or charted Andro's tracks: Sasha, John Digweed, Deep Dish, Satoshi Tomiie, Paul van Dyk, Desyn Masiello, Anthony Pappa, Nick Warren, Hernan Cattaneo, Sander Kleinenberg, Luke Fair, Adam Freeland, Evil 9, Pete Tong, Chris Fortier, Max Graham, Sultan, Moshic, The Low End Specialists, Stefano Greppi, Shiloh, Greg Benz, Hector Romero, Behrouz, Saeed & Palash.